**ПРОТОКОЛ № 14**

30.09.2015 г.

Днес, 30.09.2015 година в 15:00 часа в заседателната зала на Община Троян се събра Общинската избирателна комисия в състав:

1. Емил Дамянов Цветанов - председател

2. Мариета Василева Иванова – заместник-председател

3. Елка Иванова Ангелова - секретар

4. Павлина Минкова Комитова - член

5. Дария Цочева Стоименова - член

6. Димитър Георгиев Вучков - член

7. Севил Юсеинова Кабакчиева-Толева - член

8. Свилен Енчев Димитров - член

9. Христо Колев Варчев – член

10. Красимира Георгиева Славкова – член

11. Станка Василева Драганска-Николова – член

На лице е кворум. ОИК – Троян може да приема решения.

**Беше определен следния дневен ред:**

1. Приемане на решение относно регистрация на застъпници и заместващи застъпници в изборите на 25.10.2015г.
2. Извършване на промени в състава на секционните избирателни комисии.
3. Назначаване на резервни членове на СИК.

След проведено поименно гласуване с 11 /единадесет/ гласа „за“ беше приет дневният ред за заседанието.

**По точка първа от дневния ред:**

След проведено поименно гласуване, с 11 /единадесет/ гласа „за“, „против“ – няма, на основание чл.117 и чл.118 от Изборния кодекс, Решение № 2113-МИ/11.09.2015г. на ЦИК, ОИК-Троян прие следното:

**Р Е Ш Е Н И Е: № 174-МИ**

Относно: Условията и реда за участие на застъпници на кандидатски листи в изборите за общински съветници и за кметове на 25.10.2015г.

1. Застъпниците се регистрират в ОИК-Троян чрез заявление за регистрация на застъпници по образец (Приложение №68-МИ от изборните книжа), подадено до 17:00 часа на 23.10.2015г. – един ден преди изборния ден. Когато заявлението се подписва и подава от упълномощени лица се представя и заверява от пълномощника копие на съответното пълномощно. Към заявлението задължително се представя списък по образец на хартиен носител в един екземпляр (Приложение № 68-МИ от изборните книжа) и на технически носител в електронен вид Excel формат. Списъкът се подписва от представляващия или от упълномощено лице.
2. Партиите, коалициите, местните коалиции и инициативните комитети подават отделни заявления за регистриране на застъпници за всяка кандидатска листа – общински съветници, кмет на община и кмет на кметство.
3. Застъпниците са длъжни да носят в изборния ден отличителния знак, утвърден с Решение № 1497-МИ/25.06.2015г. на ЦИК. Застъпниците, които носят отличителни знаци извън утвърдените от ЦИК или не носят отличителни знаци се отстраняват от изборното помещение.

Решението подлежи на обжалване пред ЦИК, по реда на чл. 88 от ИК.

**По точка втора от дневния ред:**

След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.1 и т.6 от Изборния кодекс, ОИК-Троян прие следното:

**Р Е Ш Е Н И Е: № 175-МИ**

За извършване на промени в състава на секционните избирателни комисии е необходимо представляващия/те партията, коалицията или местната коалиция или упълномощено/и от него/тях лице/а да подаде/ат в ОИК-Троян подписано от тях заявление, към което да бъде приложено доказателство за предсрочно прекратяване на пълномощията на член на комисията (чл.51, ал.2 от Изборния кодекс).

Решението подлежи на обжалване пред ЦИК, по реда на чл. 88 от ИК.

**По точка трета от дневния ред:**

След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.1 във връзка с чл.91, ал.12 от Изборния кодекс, ОИК-Троян прие следното:

**Р Е Ш Е Н И Е: № 176-МИ**

Указва на ПП „Движение за права и свободи-ДПС“ в срок до 17:00 часа на 02.10.2015г. да представи в ОИК – Троян списък на резервните членове на секционните избирателни комисии.

Решението подлежи на обжалване пред ЦИК, по реда на чл. 88 от ИК.

Заседанието приключи в 16:30 часа.

Неразделна част от настоящия протокол е присъствен лист на членовете на ОИК от 30.09.2015 г.